Cheryl Walker

Cheryl Walker (1918ko abuztuaren 1a - 1971ko urriaren 24a) estatubatuar modeloa eta aktorea izan zen.

 Biografia 
South Pasadenan (Kalifornia) jaio zen, eta gurasoak Everett Dale eta Pauline S. Walker zituen. 1938an, Cheryl Walkerrek Arrosen Txapelketako Desfilearen lehiaketa irabazi zuen, eta horri esker, karrera labur bat hasi zuen modelo eta zinemko aktore gisa. 

 Aktore ibilbidea 
1938tik aurrera emanaldi txikiak egin zituen, kredituetan agertu ere egin gabe, hainbat filmetan, 1940an Frankie Darrorekin Chasing Troublen bere lehen paper garrantzitsua interpretatu zuen arte. Urte horretan bertan, Sharon Lee izen artistikoa hartu zuen Secrets of a Model filma interpretatzeko, eta bertan egin zuen protagonista lan bakarra, bigarren mailako emanaldiak egin aurretik.  

Walker Veronica Lakeren "bikoitza" izan zen  Sullivan-en bidaiak (1941) filmean, eta emakumezkoen lehen papera egin zuen Shadows on the Sage (1942) filmean. Claudette Colberten stand-in (ordezkoa) ere izan zen No Time for Love lanean. Agian, Stage Door Canteen (1943) filmean egindako lana izan zen interesgarriena. Film horretan, militar batekin maitemindutako kantinera baten papera egin zuen. Walkerrek ez zuen luzaro jarraitu zineman. 1948an erretiratzea erabaki zuen.

 Hizlari 
1950eko hamarkadaren amaieran, Walker Kaliforniako hegoaldean ibili zen "komunismoaren mehatxuari" buruzko hitzaldiak ematen. San Marinoko (Kalifornia) Emakume Errepublikanoen Klubeko kidea zen, eta Tuesday Morning Study Clubeko sortzaileetako bat eta presidentea izan zen. Elkarte horrek, urtero, antikomunistei sariak ematen zizkien, besteak beste:George Putnam, Baxter Ward, Matt Cvetic, William Parker Burua  eta Jenkin Lloyd Jones-i.

 Bizitza pertsonala 
1940ko abenduaren 16an Jay Etzell Coumberekin ezkondu zen, eta alaba bat izan zuten, Dayle. Ondoren dibortziatu eta berriro ezkondu zen, Tway Wrekin. Andrews-ekin

Cheryl Walker 1971n hil zen, minbizi baten ondorioz, Pasadenako (Kalifornia) Huntington Memorial ospitalean. 53 urte zituen.

 Erreferentziak 

 Kanpo estekak 

Kategoria:Minbiziak hildakoak
Kategoria:Kaliforniarrak
Kategoria:Ameriketako Estatu Batuetako aktoreak
Kategoria:Ameriketako Estatu Batuetako modeloak